[{"text_idx": "#000004", "text": "RKK teadusjuht Tomas Jermalavic\u030cius. Autor/allikas: RKK"}, {"text_idx": "#000006", "text": "\"Minu hinnangul oli tulemus u\u0308sna pettumust valmistav, kuna hoolimata sellest, et oli mo\u0303ningane edu Ukraina liikmestaatuse ku\u0308simuses ja enam ei ole ku\u0308simus selles kas, vaid millal see juhtub, siis samas o\u0308eldi, et Ukraina vo\u0303etakse vastu ainult siis, kui liitlased leiavad, et on sobiv hetk tema liikmeks kutsumiseks ja Ukraina peab ta\u0308itma praegu ta\u0308psustamata no\u0303uded,\" ra\u0308a\u0308kis Jermalavic\u030cius kolmapa\u0308eval ERR-ile. \"See ebaselgus, millal vo\u0303idakse kutse esitada ja mis no\u0303uded tuleb ta\u0308ita, olid nendele, kes soovinuksid kiiret liikmeks kutsumist, sealhulgas ka ukrainlastele, u\u0308sna pettumust valmistav,\" lisas ta."}, {"text_idx": "#000007", "text": "Jermalavic\u030ciuse hinnangul vo\u0303ib ka Venemaa selle tulemusega u\u0308sna rahul olla, kuna otsest kutset Ukrainale ei esitatud. \"Nad saavad seda to\u0303lgendada NATO otsusekindluse ja vastupidavuse puudumisena, mis na\u0308itab, et allianss ei ole valmis tagasi to\u0303rjuma Venemaa esitatavaid punaseid jooni. Ja me teame, et Venemaal on tavaks selliseid no\u0303rkuse ilminguid a\u0308ra kasutada ja oma agressiooni edendada,\" ma\u0308rkis ta. \"Nii, et sellest seisukohast vaadates ma arvan, et see ei olnud o\u0303ige signaal Moskvale. Ja Venemaa reaktsioon na\u0308itab, et kommu\u0308nikee ei avaldanud neile muljet,\" lisas analu\u0308u\u0308tik."}, {"text_idx": "#000008", "text": "Jermalavic\u030ciuse so\u0303nul ei tule nii palju vaadata, mida Moskva u\u0308tleb, vaid rohkem seda, mida ta teeb. \"Ja see, mida ta teeb on na\u0308ha Ukrainas \u2013 kuidas ta kasutab a\u0308ra seda, et allianss ei ole valmis Venemaale otseselt vastanduma ja ja\u0308tab Ukraina ainult la\u0308a\u0308ne relvade ja varustusega, aga ilma igasuguse muu sekkumiseta.\""}, {"text_idx": "#000010", "text": "Samas to\u0303des Jermalavic\u030cius, et Ukraina sai siiski sai tippkohtumiselt mitmeid positiivseid signaale \u2013 suuremaid abilubadusi, julgeolekugarantiisid, tema staatust to\u0303steti suhetes alliansiga NATO-Ukraina No\u0303ukogu loomise kaudu. \"Aga me oleks vo\u0303inud teha rohkem ja selles mo\u0303ttes ma jagan ukrainlaste frustratsiooni, kuna maksimumprogramm ja\u0308i ta\u0308itmata,\" ma\u0308rkis ta."}, {"text_idx": "#000011", "text": "\"Kahjuks pidime aga vastakuti seisma negatiivse reaalsusega ning leppima madalama u\u0308hise nimetajaga, mis ja\u0308i alla meie ootustele ja soovidele,\" kommenteeris teadur."}, {"text_idx": "#000012", "text": "NATO vaoshoitus Ukraina toetamisel na\u0308itab aga Jermalavic\u030ciuse so\u0303nul seda, et alliansis on ka ettevaatlikke riike, kes ei taha anda lubadusi, mis vo\u0303iksid tunduda liiga riskantsed vo\u0303i tekitada ebama\u0308a\u0308rasust ning nad ei pruugi olla kindlad, et neid saaks tulevikus ta\u0308ita. Samuti kartsid sellised liitlased, et Ukrainale selgema liitumiskutse andmine vo\u0303iks ohustada stabiilsust ja viia NATO otsesesse so\u0303tta Venemaaga."}, {"text_idx": "#000013", "text": "\"Ilmselgelt on sellised riigid NATO-s olemas ja juhtiv nende seas on USA. Ameerika U\u0308hendriike ei veennud mo\u0303nede riikide argumendid, et me vo\u0303iks rohkem teha ja seepa\u0308rast me jo\u0303udsimegi kompromissini, mis sisaldub eile vastu vo\u0303etud kommu\u0308nikees,\" to\u0303des Jermalavic\u030cius."}, {"text_idx": "#000014", "text": "\"Kui kuulata, mida ra\u0308a\u0308givad NATO ametnikud, siis vo\u0303ib tunda, et nende hinnangul ukrainlased to\u0303lgendavad kommu\u0308nikees o\u0308eldut valesti, et nende hinnangul kinnitatakse seal NATO otsustavust ja u\u0308htsust Ukraina toetamisel. Aga kui lugeda seda, mis mustvalgel kirjas on, siis mo\u0303nikord tekib sellest rohkem ku\u0308simusi kui vastuseid. Eriti sellest, et Ukraina saab u\u0308hel pa\u0308eval NATO liikmeks, kui ko\u0303ik liitlased sellega no\u0303ustuvad ja tingimused on ta\u0308idetud,\" ra\u0308a\u0308kis teadur."}, {"text_idx": "#000016", "text": "\"Selliseid asju vo\u0303ib [uuesti] juhtuda ja siis peab uuesti laua u\u0308mber kogunema, et saavutada ko\u0303igi no\u0303usolek. U\u0308heso\u0303naga \u2013 see ja\u0308tab kogu selle liikmesuse teema Ukraina jaoks avatuks, lahtiseks ko\u0303iksuguste interpreteeringute ja tegutsejate jaoks ning suurim faktor on kindlasti ku\u0308simus, millal so\u0303da lo\u0303ppeb. Ja kui me u\u0308tleme, et kutse andmise eeltingimus on so\u0303ja lo\u0303pp, siis anname Venemaale va\u0308ga tugeva so\u0303nao\u0303iguse, mida me loomulikult ei peaks tegema,\" u\u0308tles Jermalavic\u030cius."}, {"text_idx": "#000028", "text": "Rotterdamis sai kahes tulistamises surma kolm inimest"}, {"text_idx": "#000029", "text": "Mitmed naiste vo\u0303rkpallikoondislased naasid algavaks hooajaks kodumaale"}, {"text_idx": "#000031", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000037", "text": "Ta\u0308nak na\u0308itas testikatsel seitsmendat aega"}, {"text_idx": "#000038", "text": "Kaljulaid: Reformierakond kutsus mind oma ridades kandideerima"}, {"text_idx": "#000040", "text": "Kriitikute hinnangul vo\u0303ib keskmise kiiruse mo\u0303o\u0303tmine tekitada ohtlikke olukordi"}, {"text_idx": "#000053", "text": "Lo\u0303plike kokkulepeteni Euroopa ra\u0308ndepakti osas ei ole veel jo\u0303utud"}, {"text_idx": "#000054", "text": "La\u0308ti Seim kinnitas uue riigikaitsekava"}, {"text_idx": "#000057", "text": "Riigieelarve strateegiasse pandud tuluootusi tabavad tagasilo\u0308o\u0308gid"}]